У мінулым годзе ў Здзітаве распачалося будаўніцтва будынка сярэдняй школы. Калі школу пабудуюць, дык неперспектыўная школа ў Шыліне, хутчэй за ўсё, будзе закрыта. Разам з гэтым, як мяркуе Таццяна Мікалаеўна, зменіць статус Шылінскі СК: тут запрацуе Дом сацыяльных паслуг. А ў Здзітаве, на другім паверсе школы-дзіцячага садка, адкрыюцца сельскі клуб і бібліятэка, а таксама філіял Маравільскай дзіцячай музычнай школы. Кабінеты, два пакоі для бібліятэкі і танцавальная зала будучай установы культуры ўжо адрамантаваны, а ў чатырох класах філіяла ДШМ займаюцца дзеці. Літаральна днямі сюды завезлі новую мэблю.